News Update: ต้องมีเงิน 100 ล้านบาทถึงพอเกษียณ? Bloomberg เผยผลสำรวจนักลงทุน-นักการเงิน ส่วนใหญ่หวังเงินอย่างน้อย 100 ล้านบาทก่อนเกษียณ - FINNOMENA
Bloomberg ถามนักลงทุนทั่วโลกว่า “อยากเกษียณแบบสบายๆ ด้วยเงินเท่าไร?” ซึ่งคำตอบส่วนใหญ่มองว่า ควรมีเงินเก็บสัก 3-5 ล้านดอลลาร์ หรือประมาณ 100-170 ล้านบาท
1 มี.ค. 2566

Bloomberg ถามนักลงทุนทั่วโลกว่า “อยากเกษียณแบบสบายๆ ด้วยเงินเท่าไร?” ซึ่งคำตอบส่วนใหญ่มองว่า ควรมีเงินเก็บสัก 3-5 ล้านดอลลาร์ หรือประมาณ 100-170 ล้านบาท
โดยนักลงทุนที่ร่วมตอบแบบสอบถามทั้งหมด 553 ราย ซึ่งประมาณ 1 ใน 3 คอบที่ 3 ล้านดอลลาร์ และอีก 1 ใน 3 ตอบว่า 5 ล้านดอลลาร์ โดยมีความเห็นที่แตกต่างกันออกไปในแต่ละภูมิภาค
ในสหรัฐฯ แคนาดา เอเชีย และตะวันออกกลาง มองว่าควรมีเงินเก็บ 5 ล้านเหรียญมากที่สุด ขณะที่ออสเตรเลีย โอเชียเนีย ยุโรป และแอฟริกา มองว่าควรมีเงินเก็บ 3 ล้านเหรียญมากที่สุด ส่วนอเมริกาใต้ สัดส่วนคนที่ตอบ 3 ล้านเหรียญ และ 20 ล้านเหรียญ หรือประมาณ 690 ล้านบาท มีเท่ากัน
โดยนักลงส่วนใหญ่มองโลกในแง่ดีว่า พวกเขาจะขยับเข้าใกล้เป้าหมายการเกษียณอายุภายในสิ้นปี 2566 หรือเก็บเงินออมได้มากขึ้นเมื่อเทียบกับสิ้นปี 2565 เพราะในปีที่แล้ว ดอกเบี้ยและเงินเฟ้อในระดับสูงส่งผลกระทบต่อราคาหุ้น ขณะที่เนื่องจากราคาตราสารหนี้ที่ร่วงลง ทำให้ 401(k) บัญชีเกษียณอายุของสหรัฐฯ ปรับตัวลงมา 20% ในปีที่แล้ว
ส่วนในปีนี้ ทั้งนักลงทุนมืออาชีพและรายย่อยต่างคาดหวังว่าหุ้นและพันธบัตรจะกลับมามีความสัมพันธ์แบบปกตื หรือกลับมาเคลื่อนไหวในทิศทางตรงข้ามกันอีกครั้ง โดยตราสารหนี้ที่ให้ผลตอบแทนคงที่จะเป็นตัวรองรับรับการขาดทุนของสินทรัพย์เสี่ยงอย่างหุ้น
อย่างไรก็ตาม นักลงทุนที่ตอบแบบสอบถามไม่แน่ใจว่า ปลายทางตัวเองจะมีเงินออมเพียงพอสำหรับการเกษียณอายุหรือเปล่า ซึ่งคนที่มั่นใจว่าเงินเก็บจะเพียงพอต่อการเกษียณอายุมีไม่ถึง 50%
ทั้งนี้ นักลงทุนส่วนใหญ่ไม่เคยปรับแผนการลงทุนเพื่อการเกษียณของตัวเอง ท่ามกลางภาวะเศรษฐกิจที่ไม่แน่นอน และผลขาดทุนจากการลงทุน โดย 56%บอกว่า ตัวเองยึดติดกับแผนการลงทุนแบบเดิม ขณะที่อีก 8% คิดว่า ตัวเองน่าจะไม่มีวันได้เกษียณอายุ
อ้างอิง:
https://www.bloomberg.com/news/articles/2023-02-21/saving-for-retirement-investors-say-you-ll-need-3-million-to-be-comfortable?sref=e4t2werz 
https://workpointtoday.com/investors-say-they-need-at-least-3-million-dollar-to-retire/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Kept
News Update
วางแผนเกษียณ
เกษียณ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA